钦定古今图书集成/明伦汇编/闺媛典/第026卷 > 申在廷妻蒋氏
## 钦定古今图书集成/明伦汇编/闺媛典/第026卷 > 申在廷妻蒋氏

按《祁阳县志》：蒋氏，祁阳申大参在廷妻，砀山尉应春
女。春幼识大参为宁馨，许聘焉。及归，不惜所有，厚其
奁。蒋生不解人世穷苦事，及为妇，卸簪珥，却绮罗，从
姑亲井灶，夜篝灯伴作，饥寒不告。明年小姑归妺期
迫，力不能办，奁。蒋曰：“妇嫁未一年，诸所需皆备，可用
以遣妺。”廷曰：“非所冀也。”蒋嗔曰：“夫知为妺乎？固妾姑”
也。诸妆饰、服玩、卮盂鞶橐，一无吝，宗党称焉。伯姒亡，
儿女茕茕，蒋育之逾己出，衣食悉周之。廷应试，蒋为
剖路费。伯再聘，会廷第，得坊金，始为毕娶。蒋十年中
馈，翁姑妯娌，童仆亲邻知与不知，咸称赵孝妇。及卒，
亲疏无不凄恻。后廷为贵阳考成，以覃恩赠恭人。